
Alállomási nagytranszformátorok modern diagnosztikája

A villamosenergia-rendszerek elengedhetetlen eszközei a transzformátorok, így ezen gépek üzembiztos működése kiemelten fontos. Az üzembiztosság feltételei a megfelelő állapotellenőrző vizsgálatok, ezen belül a gép mechanikai állapotának meghatározása.
Az impedancia-frekvencia karakterisztika felvétele, illetve kiértékelése segítségével a transzformátorok mechanikai deformációját vizsgáljuk a gép megbontása nélkül. A mechanikai deformáció hatással van gép frekvenciafüggő impedanciájának összetevőire. Ebből következik, hogy az impedancia-frekvencia jelleggörbében történő változás információt ad a gépben végbemenő mechanikai állapotromlására, illetve ezek lehetséges helyére és mértékére.
Az impedancia-frekvencia jelleggörbe vizsgálata jelenleg szubjektív módon történik a mérési jelleggörbék összehasonlításával. A kiértékelés továbbfejlesztési lehetősége egy objektív meghatározás, amellyel egyszerűbb, hibamentesebb eredményre juthatnánk.



